Karen

**Karen** (かれん, *Karen*) je princeza sirena Južnog okeana, vlasnica ljubičastog bisera i sestra Noel, princeze sirene Arktika. Nakon što njena sestra bude zarobljena od strane zlih morskih sila, napustila je svoje kraljevstvo i zaklela se da će je što je pre moguće osloboditi. Zajdno sa ostalim princezama, Karen je učestvovala u odrbani morskog sveta od Gaidea i Mikela, pomogavši u zaustavljanju pretnje koja je skoro zavladala svetom.

## Pozadina

Karen je mlađa sestra princeze severnog okeana, Noel, ali pošto su rođene na različitim krajevima planete, nikada nisu imale prilike da se sretnu, iako su znale jedna za drugu.

Malo pre početka radnje, kada je Gaide počeo da sprovodi svoj plan o hvatanju svih princeza sirena, do Karen je došla vest da je njenu sestru Noel zarobljena, a da je za to kriva princeza južnog Atlantika, Rina koja je odbila da pomogne Noel i pobegla na kopno, iako je prava istina da se Noel žrtvovala kako bi spasila Rinu i dala joj vremena da pobegne.

## Izgled

Kao i ostale princeze, i Karen poseduje oblik sirene, idola, super idola i ljudski oblik.

### Oblik sirene

    U obliku sirene, Karen ima ljubičasti riblji rep, oči i dugu talasastu ljubičastu kosu sa šiškama preko čela i uvojcima. Oko desne ruke i repa ima dva para ljubičastih bisernih narukvica, kao i oglicu oko vrata u kojoj je smešten njeni biser. Takođe nosi i i ružičasti grudnjak u obliku školjke.

### Ljudski oblik

Kada boravi na kopnu, Karen preuzima ljudski oblik. Njen ljudski u velikoj meri podseća na njen oblik sirene. Ima nešto tamniju ljubičastu kosu do kukova, i smeđe oči. Sa 169 cm visine, Karen je druga najviša princeza sirena, iza Noel i Sare.

U ljudskom obliku, Karen najčešće nosi narandžasto-žute sandale sa potpeticama, svetloplave farmerke i žutu majicu bez bretela. Takođe, jednom prilikom je viđena kako nosi belu dugu zimsku jaknu i ljubičastu kapu sa dve puhne.

### Oblik idola

* Karen u obliku idola.
* Karen obluku super idola.
1/2
Kad se suočava sa neprijateljima, Karen se transformiše u oblik idola. Oblik idola se aktivira uz pomoć njenog bisera, koji se pretvara u mikrofon, koji koristi da bi pevanjem savladala protivnika. Karenine oči i kosa u obliku idola isti su kao u obliku sirene, dok umesto repa ima ljudske noge.

Od odeće ima kratku belu haljinu sa ljubičastim šlicem od grudi do boka sa desne strane, čipkaste ljubičaste rukavice sa perlama i bele cipele sa visokim potpeticama, ljubičastom čipkom i perlama oko listova. Takođe, na ušima nosi minđuše u obliku školjke.

U obliku super idola, Karin dobija dugu ljubičastu mašnu na leđima, a njene rukavice i cipele dobijaju još jedan sloj i čipkaste ukrase. Oko leve ruke, nosi i narukvicu čijim aktiviranjem se idolska odeća menja u odeću super idola.

## Sposobnosti

Karen je vlasnica ljubičastog bisera koji joj daje izvanredan pevački glas i muzički sluh. U koliko je u opasnosti, ostalih 6 bisera princeza sirena će zasijati i tako im uputiti signal da joj pomognu. Takođe, ako se njen, i biseri ostalih 6 princeza udruže, to omogućava prizivanje Akva Redžine.

Uz pomoć svog bisera, Karen se može transformisati u oblik idola, koji joj omogućava da se bori protiv neprijatelja, tako što pretvara njen biser u specijalni mikrofon koji modufikuje njen glas na frekvenciju koja direktno napada nervni sistem neprijatelja, tako što ga parališe ili izaziva bol.

Uz pomoć narukvice koju je dobila od Akva Redžine, Karen može da uđe u oblik super idola, u kom dobija moćnije pesme za borbu protiv morskih demona. Sem toga, tokom konačnog okršaja između sirena i Gaidea, Akva Redžina koristi deo svoje moći da nadogradi njen i mikrofone drugih princeza kako bi im dodelila pesmu dovoljnu snažnu da pobedi čak i kralja Pantarase.